Source: https://360news.ro/ministrul-justitiei-ce-face-presedintele-astazi-este-cel-mai-periculos-precedent-pentru-statul-de-drept/
Timestamp: 2019-01-17 04:18:47+00:00
Document Index: 18888007

Matched Legal Cases: ['CCR ', 'CCR ', 'CSM ', 'CSM ', 'CCR ', 'CSM ']

Ministrul Justiţiei: Ce face preşedintele astăzi este cel mai periculos precedent pentru statul de drept – 360 News
Ministrul Justiţiei, Tudorel Toader, califică drept “cel mai periculos precedent pentru statul de drept ceea ce preşedintele Iohannis face astăzi”, Toader spunând că este prima dată când un demnitar de rang înalt pune în discuţie respectarea şi aplicarea legii fundamentale şi respectarea şi aplicarea unei decizii a Curţii Constituţionale, notează news.ro.
Întrebat despre declaraţiile de marţi ale şefului statului privind motivarea deciziei CCR care a stabilit revocarea şefei DNA, Tudorel Toader a spus că ceea ce face preşedintele reprezintă “cel mai periculos precedent pentru statul de drept “.
“Din lunga mea experienţă în sistemul judiciar, cred că ceea ce face preşedintele astăzi este cel mai periculos precedent pentru statul de drept. Este cel mai periculos precedent pentru că este prima dată când un demnitar de rang înalt pune în discuţie respectarea şi aplicarea legii fundamentale şi respectarea şi aplicarea unei decizii a Curţii Constituţionale“, a declarat, miercuri dimineaţă, ministrul Justiţiei.
“Ministrul Justiţiei reprezintă o autoritate în sens constituţional, dar de data aceasta nerespectarea Constitu’iei capătă dimensiunea unui diferend de rang constituţional între puterile statului şi puterile statului urmează să caute soluţia pentru respectarea acestei decizii“, a afirmat Tudorel Toader.
Ministrul Justiţiei a mai spus că decizia CCR privind revocarea sa nu are niciun efect asupra CSM, care doar emite un aviz consultativ în această procedură: “CSM are rol consultativ. Avizul este unul consultativ, ceea ce înseamnă că rolul CSM nici nu a cresc, nici nu a crescut“.
“Ministrul Justiţiei nu comentează ce declară alţii, fie el si preşedintele Republicii, care a devenit foarte cunoscator în ale Dreptului constituţiional“, a spus ministrul Justiţiei.
Întrebat, de asemenea, dacă membrii delegaţiei Comisiei de la Veneţia, cu care s-a întâlnit pe tema legilor justiţiei, l-au întrebat despre decizia CCR privind revocarea Laurei Codruţa Kovesi de la conducerea CCR, Todorel Toader a Răspuns: “În dezbaterile cu noi nu, probabil în alte dezbateri“.
demitere procuror-șef DNA
Next article UPDATE CSM a respins una dintre acţiunile exercitate de Inspecţia Judiciară împotriva Laurei Codruţa Kovesi
Previous article Focar de rujeolă în Ucraina: 20.500 de cazuri dintre care 11 decese înregistrate anul acesta